**Даведкі 10 клас:**

**1. Запішыце, як вымаўляюцца наступныя словы**

|  |  |
| --- | --- |
| гарох і лён | [гарох-і -л’он] |
| носьбіт | [ноз’б’іт] |
| у дзежцы | [у- дз’эсцы] |
| без хлеба | [б’ас- хл’эба] |
| брат і сястра | [брат-ы-с’астра] |
| дасведчаны | [дас’в’эччаны] |

Ацэнка: адна правільна запісаная пара — 0,5 бала, максімальны бал — 3.

2. Агароднік (пара прыбіраць усё, што вырасла ў агародзе) — верасень;

бліннік (святкавалі масленіцу напярэдадні вялікага посту з сытай абрадавай ежай — блінамі) — люты;

бярозавік (з’яўляюцца лісты на бярозе) — красавік;

вясельнік (час гуляць вяселлі) — лістапад;

вясеннік (пачатак вясны) — сакавік;

мёднік (час нарыхтоўкі мёду) — ліпень;

мясаед — студзень;

поснік — снежань;

спаснік (яблычны спас) — жнівень;

хлебнік (заканчэнне ўборкі ўраджаю, выпечка першага хлеба з новага ўраджаю) — кастрычнік;

шчаўнік (з’яўленне шчаўя) — май;

ягаднік (час збіраць ягады) — чэрвень.

Ацэнка: адна правільна запісаная пара — 0,5 бала, максімальны бал — 6.

3. Открыть дверь — адчыніць дзверы, открыть книгу — разгарнуць кнігу, открыть глаза — расплюшчыць вочы, открыть бутылку — адкаркаваць бутэльку, открыть собрание — распачаць сход.

Ацэнка: максімальны бал — 5 (адно правільна запісанае словазлучэнне — 1 бал).

4. Дыялог вядзецца аб парэчках, якія бываюць і чорнымі, і чырвонымі (1 бал).

У аснове жарту ляжаць дзве моўныя з’явы:

1) эліпсіс — пропуск часткі выказвання (параўн. поўны варыянт пытання: Гэта ў вас чорныя парэчкі?) — 2 балы;

2) перанос значэння: слова зялёны ўжыта ў даным кантэксце ў значэнні ‘няспелы’ —2 балы.

Ацэнка: максімальны бал — 5.

5.

|  |  |  |
| --- | --- | --- |
| № | Пабочнае слова: | Значэнне: |
| 1 | вядома | Выражае ўпэўненасць, перакананасць асобы ў рэальнасці таго, пра што паведамляецца |
| 2 | як маці сцвярджае | Указвае на крыніцу аўтарства выказвання |
| 3 | Пабочных слоў няма |  |
| 4 | на жаль | Выражае эмацыянальную ацэнку таго, пра што паведамляецца |
| 5 | аднак | Дапамагае ўстанавіць лагічныя адносіны паміж часткамі выказвання |
| 6 | паверце | Дапамагае звярнуцца да чытача з мэтай актывізаваць увагу або выклікаць пэўнае стаўленне да таго, што паведамляецца |

Ацэнка: адно выпісанае пабочнае слова + значэнне — 1 бал.

6. Жаба на языку не спячэцца — пра балбатлівага, які не ўмее трымаць язык за зубамі; з ветру вяроўкі ўе — пра таго, хто гаворыць, сцвярджае што-небудзь без усялякіх падстаў; пра плеткара, выдумшчыка; з мухамі ў носе — пра вельмі ўпартага, капрызнага, наравістага; зух супроць мух — пра смелага, самаўпэўненага толькі сярод слабых; вецер гуляе ў галаве — пра несур’ёзнага чалавека.

Ацэнка: адзін растлумачаны фразеалагізм — 1 бал.

7. А-кунацца, а-духаўленне, а-дзенне, а-сваенне, а-сяродак.

Ацэнка: два словы — 1 бал.

8.  **Запоўніце табліцу**

|  |  |  |  |  |  |  |
| --- | --- | --- | --- | --- | --- | --- |
| Род літаратуры | Аўтар – творчае імя | Аўтар – сапраўднае імя | Твор | Жанр | Ідзя і яе ўвасабленне | Характэрная цытата |
| Лірыка | Янка Купала | Іван Луцэвіч | “Явар і каліна” | Пейзажная/філасофская лірыка | Ідэя вечнасці жыцця,кахання,гармонія чалавека і прыроды. Адухаўленне вобразаў дрэваў | Шэпчуцца явар з калінаю  У сумнай даліне над ярам… |
| Эпас/ліра-эпас | Якуб  Колас | Канстанцін Міцкевіч | “Новая зямля” | Паэма | Аўтабіяграфічны твор. Шырокае адлюстраванне народнага побыту і прыроды.Філасофская ідэя зямлі і волі | Мой родны кут, як ты мне мілы! |
| Драма | Янка Купала | Іван Луцэвіч | “Раскіданае гняздо” | Сацыяльна-філасофская драма | Пошукі маладым пакаленнем рэальных шляхоў вызвалення Бацькаўшчыны | На вялікі сход! Па Бацькаўшчыну!!! |

Ацэнка: адна правільна запоўненая ячэйка —1 бал, максімальны бал — 9.